Előterjesztés Zalakaros Város Önkormányzata Képviselőtestülete Pénzügyi és Igazgatási Bizottsága 2023. február 2-án tartandó ülésére
Tárgy: Tájékoztató a vagyonnyilatkozat-tételi kötelezettség teljesítéséről              

Előterjesztést készítette: Márkiné Rákóczi Erzsébet személyzeti és önkormányzati referens
Tisztelt Bizottság!

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 38. § (1) bekezdése értelmében a képviselő és a polgármester (továbbiakban: önkormányzati képviselő) megválasztásától majd azt követően minden év január 1-jétől számított 30 napon belül, a már hivatkozott tv. melléklete szerinti vagyonnyilatkozat tételre kötelezett. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének vagyonnyilatkozatát.

Az önkormányzati képviselő e kötelezettségét a vagyonnyilatkozatának vagy vagyon-nyilatkozatainak az önkormányzat szervezeti és működési szabályzatában erre kijelölt bizottság rendelkezésére bocsátásával teljesíti.

 A nyilvántartásra és ellenőrzésre kijelölt bizottság a beadási határidő lejártát követően jegyzőkönyvbe foglalva állapítja meg a vagyonnyilatkozatok szabályszerű benyújtásának megtörténtét, illetve ennek hiányában megteszi a szükséges intézkedést. A már fentebb hivatkozott jogkörben eljárva a bizottság a vagyonnyilatkozatok meglétét, azok határidőben történő leadását állapíthatja meg, ezért az alábbi javaslat elfogadását terjesztem a tagok elé. 

Határozati javaslat:

A bizottság megállapítja, hogy a polgármester és a képviselők, a jogszabályban meghatározott határidőre: 2023. január 31. napra teljesítették a vagyonnyilatkozat-tétellel összefüggő kötelezettségeiket.


Zalakaros, 2023. február 01.     

 Magyarné Kovács Judit
                                                                                                      Bizottsági elnök

